Habibah Zon

Dato’ Habibah Binti Zon adalah bekas Ketua Pengarah Arkib Negara Malaysia.

Keluarga
Dato' Habibah Binti Zon (DPMP) dilahirkan di Tanjung Tualang, Perak, keturunan Melayu. Suaminya Yahaya Bin Salim , berkahwin pada 1974 dan mempunyai 4 orang anak iaitu Yanti , Yazmin
Hafiz dan Hazlan.

Ayahnya bernama Zon Bin Abdul Shukur ( persara Polis) dan ibunya bernama Awiah Binti Batu. Beliau bertujuh beradik dan merupakan yang bongsu. Adik beradiknya adalah Hasnah, Mohd Zain, Norsiah, Hasmah, Zainal Abidin dan Khadijah.

Pendidikan
Beliau bersekolah di Sekolah Melayu Kebangsaan, Batu Gajah, Sekolah Menengah Convent St. Bernadette, Batu Gajah dan Sekolah Anderson, Ipoh ( dibawah program Asrama khas anak-anak Perak). Pada 1971 mendapat Ijazah Sarjana Muda Sastera (Kepujian), Universiti Malaya dan  	   Diploma dalam Pentadbiran Arkib (India).

Kerjaya
Beliau terlibat dalam arkib sejak awal kerjaya. Antaranya beliau telah sertai perkhidmatan kerajaan sebagai Pegawai Arkib (03/02/1972) ;  Penolong Pengarah, Arkib Negara (01/01/1980) ; Pengarah Pengurusan Rekod, Arkib Negara (01/01/1988) dan Nov 1995 menjadi Ketua Pengarah, Arkib Negara.

Pada 12/06/1997	beliau dilantik sebagai ahli Lembaga Penasihat Arkib Negara.

Beliau telah bersara pada 19 Jun 2003.

Pada Ogos 2003 beliau telah dilantik menjadi Ahli Suruhanjaya Perkhidmatan Pelajaran (SPP) sehingga Ogos 2008.

Beliau kemudiannya menjadi Konsultan dan Pelatih (Trainer) bebas.

Pingat
Pada 20 April 1998 beliau menerima Dato' Paduka Mahkota Perak (DPMP) yang membawa gelaran " Dato' " dari Sultan Perak. Beliau juga telah dianugerahkan Pingat Kesatria Mangku Negara (KMN) oleh Yang Di Pertuan Agung.

Meninggal dunia
Beliau meninggal dunia akibat kegagalan jantung pada 24 Mac 2021 pukul 2.45 pagi di Hospital Kuala Lumpur. Jenazah Habibah selamat dikebumikan di Tanah Perkuburan Kota Damansara, Selangor pada 25 Mac 2021.

Rujukan

Orang Malaysia berketurunan Melayu
Muslim Malaysia
Kematian 2021
Orang dari Perak